จีนปี 2565 - การกลับมาของพญามังกร
1 กุมภาพันธ์ 2565

จีนปี 2565 - การกลับมาของพญามังกร
มุมมองตลาด
ตลาดมีความผันผวนตั้งแต่ต้นปี เนื่องจากรายงานการประชุม FOMC ของเดือน ธ.ค. เผยให้เห็นท่าทีที่แข็งกร้าวกว่าที่ตลาดคาดไว้มาก เมื่อพิจารณาจากเครื่องมือ FedWatch tool แสดงถึงตลาดคาดการปรับขึ้นอัตราดอกเบี้ย 4 ครั้ง แทนที่จะเป็น 3 ครั้ง และตลาดกำลังพูดถึงการเริ่มต้นใช้นโยบาย QT (Quantitative Tightening) หรือนโยบายดึงสภาพคล่องออกจากระบบในปีนี้ อย่างไรก็ตามเรายังคงเชื่อว่าสินทรัพย์เสี่ยงน่าจะสร้างผลตอบแทนเป็นบวกได้อย่างน้อยในครึ่งปีแรก จากการขยายตัวทางเศรษฐกิจ, การเติบโตของกำไรที่ยังดีและผลจาก “TINA” effect (การที่นักลงทุนไม่มีทางเลือกลงทุนมากนัก)
ปัจจัยเสี่ยงสำคัญ
ปัจจัยเสี่ยงจากการระบาดของโควิด-19 สายพันธุ์โอมิครอน ลดลงอย่างมาก เนื่องจากเราเชื่อว่า “โอมิครอน” แพร่กระจายเร็วกว่าแต่สร้างความเสียหายน้อยกว่า และจะกลายเป็นโรคเฉพาะถิ่นในไม่ช้า อย่างไรก็ตาม เรามองเห็นความไม่แน่นอนของอัตราเงินเฟ้อว่าซึ่งเป็นปัจจัยเสี่ยงสูงสุดต่อทิศทางการลงทุน
คำแนะนำการลงทุน
การสับเปลี่ยนกลุ่มลงทุนจากกลุ่มที่เน้นการเติบโตสู่กลุ่มที่เน้นมูลค่าคาดว่าจะยังดำเนินต่อไป ดังนั้นเราเชื่อว่าหุ้นที่มีคุณภาพสูง มีมูลค่าไม่แพงและจ่ายเงินปันผลสูง น่าจะมีความทนทานมากกว่าหุ้นที่มีการเติบโตสูง (มีความหวังสูง แต่ไม่มีกำไร) อย่างน้อยในไตรมาส 1/2565
การจัดสรรสินทรัพย์ลงทุนทั่วโลก
เรายังให้น้ำหนักการลงทุนในตลาดหุ้นมากกว่าปกติเล็กน้อยและมีมุมมองเป็นกลางต่อการลงทุนทางเลือกเช่นเดียวกับเดือนก่อน ส่วนการจัดสรรสินทรัพย์รายประเทศ เรายังคงให้น้ำหนักมากกับหุ้นยุโรปและญี่ปุ่น โดยให้น้ำหนักมากกว่าปกติเล็กน้อยกับตลาดหุ้นไทยและเป็นกลางต่อตลาดหุ้นสหรัฐฯ
การเปลี่ยนแปลงที่สำคัญ
เราลดน้ำหนักกลุ่มตราสารหนี้และเพิ่มน้ำหนักเงินสด เนื่องจากความไม่แน่นอนของอัตราเงินเฟ้อที่เพิ่มมากขึ้น
ปรับมุมมองตลาดจีนเป็นบวก
เราเริ่มเห็นจุดเปลี่ยนสำคัญจากนโยบายการเงินและดัชนีชี้นำเศรษฐกิจที่แสดงสัญญาณของการฟื้นตัว ดังนั้น เราจึงเห็นโอกาสในการลงทุนหุ้นจีนสำหรับนักลงทุนระยะยาว จากนโยบายผ่อนคลายที่สวนทางจากชาติตะวันตก การเปลี่ยนแปลงทางการเมืองที่เป็นบวกต่อตลาดหุ้น ระดับราคาที่ปรับตัวลงเมื่อเทียบกับในอดีต คาดการณ์การเติบโตของกำไรที่แข็งแกร่งในปี 2565 และระดับมูลค่าที่น่าสนใจ
เราเพิ่มอินเดียและเวียดนามในการจัดสรรสินทรัพย์การลงทุนของเรา
เราเพิ่มคำแนะนำของเราไปยังอินเดียและเวียดนามจากประเทศที่มีศักยภาพการเติบโตสูง เรามีมุมมองที่เป็นกลางต่ออินเดียเนื่องจากระดับมูลค่าที่ค่อนข้างแพงเป็นข้อกังวลที่สำคัญ (PE ล่วงหน้าที่ 21.7 เท่า) ขณะที่เวียดนามน่าสนใจมากกว่าเพราะมีการเติบโตของกำไรที่โดดเด่นในปี 2565 (26% YoY) และระดับมูลค่าที่น่าสนใจ (PE ล่วงหน้าที่ 13.7 เท่า) นอกจากนี้ การเปิดประเทศอีกครั้งน่าจะช่วยหนุนการฟื้นตัวของเศรษฐกิจที่แข็งแกร่ง (ตลาดประมาณการเติบโตของ GDP ปี 2565 ที่ +7.2% YoY)
Monthly mutual funds recommendations
K-EUROPE กองทุนแบบ active fund คัดเลือกหุ้นที่มีคุณภาพดี การเติบโตสูง มูลค่าหุ้นน่าสนใจ, ประวัติที่แข็งแกร่ง และผลตอบแทนเทียบความเสี่ยงดี
K-JPX กองทุน passive fund ที่ล้อไปกับดัชนี TOPIX เพื่อคาดหวังผลตอบแทนตามตลาด
K-CHINA กองทุน active fund คัดเลือกหุ้นที่มีการเติบโตสูงและมีคุณภาพดี ประวัติที่แข็งแกร่ง และผลตอบแทนส่วนเพิ่มที่สูงกว่าตลาด
K-VIETNAM กองทุน active fund คัดเลือกหุ้นที่มีกลยุทธ์การซื้อและถือ รวมถึงความผันผวนที่ต่ำกว่าคู่แข่ง
K-GHEALTH กองทุน active fund คัดเลือกหุ้นรายบริษัท มีความแข็งแกร่งทนต่อสภาวะเงินเฟ้อ กำไรเติบโตสม่ำเสมอ ระดับมูลค่าน่าสนใจและราคายัง laggard ตลาดโดยรวม
เปิดพอร์ตลงทุน >> https://bit.ly/3eC98sz
KS #KSecurities #Strategy #AssetAllocation
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp